Puutepunktid
Puutepunktid oli aastail 2011–2021 ilmunud sõltumatu ajakiri, mis võitles erivajadustega inimeste õiguste eest. Ajakiri oli suunatud eeskätt puudega inimestele ja nende pereliikmetele, valdkonna spetsialistidele, poliitikakujundajatele ning sotsiaaltöö, meditsiini ja eripedagoogika tudengitele ja õppejõududele. Ajakirjas käsitleti sageli pikemalt lugusid, mida kajastati Eesti Televisiooni telesaates "Puutepunkt". Ajakiri ilmus 2011. aasta oktoobrist sagedusega 10 numbrit kalendriaastas. Ajakirja andis välja MTÜ Puutepunktid ja selle peatoimetaja oli Tiina Kangro. Ajakiri on veebitsi kättesaadav Puutepunkti portaalis.